EkBass/fiwiki-20250220-pages-articles huggingface dataset:
Riippumaton Työläinen

Riippumaton Työläinen (vuonna 1931 Työläinen ja vuonna 1932 Suomen Työläinen) oli Helsingissä vuosina 1928–1932 ilmestynyt Suomen Riippumattoman Työväenjärjestön ja sen seuraajan Suomen Kansallisen Työväenpuolueen äänenkannattaja. Suomen Riippumaton Työväenjärjestö oli työnantajien rahoittama ”valkoisen työväen” hanke, jonka tehtävänä oli vastustaa vasemmistolaista ammattiyhdistysliikettä, sosialismia ja kommunismia. Syksyllä 1928 aloittanut Riippumaton Työläinen ilmestyi kerran viikossa, kunnes kesällä 1930 järjestön sisäisten ristiriitojen takia siitä irtautui Vapaa Työväenliitto, joka perusti oman äänenkannattajan Vapaan Työn. Riippumaton Työläinen alkoi ilmestyä uudelleen marraskuussa ”työväen puolueettoman ammatillisen liikkeen äänenkannattajana”. Vuoden 1931 lopussa lehden seuraajana ilmestyi kolme numeroa Työläinen-nimistä lehteä, joka ilmoitti olevansa vasta perustetun Suomen Kansallisen Työväenpuolueen äänenkannattaja. Se nimettiin vuoden 1932 alussa Suomen Työläiseksi, joka ilmestyi vuoden loppuun saakka vähän useammin kuin kahdesti kuukaudessa. Lehden päätoimittajina työskentelivät A. Kalliokoski (1928), Severin Sampo (vastaava toimittaja 1928–1930), Gunnar Sandberg (1930) ja Jaakko Jalo-Kivi (1931–1932). ==Lähteet== ==Aiheesta muualla== * Riippumaton Työläinen (1928–1930) digitoituna Kansalliskirjastossa * Riippumaton Työläinen (1930–1931) digitoituna Kansalliskirjastossa * Työläinen (1931) digitoituna Kansalliskirjastossa * Suomen Työläinen (1932) digitoituna Kansalliskirjastossa Luokka:Helsingin media Luokka:Ilmestymästä lakanneet suomalaiset sanomalehdet
Vapaa Suomi (Suomalaisen Työn Puolue)

Vapaa Suomi oli Helsingissä vuosina 1932–1933 ilmestynyt Niilo Rauvalan puoluehankkeiden äänenkannattaja. Niilo Rauvalan perustama ja toimittama Vapaa Suomi ilmoittautui Oikeistö-Työväen ja Talonpoikain Puolueen ja sitä pian seuranneen Suomalaisen Työn Puolueen äänenkannattajaksi. Äärioikeistolainen järjestö kannatti Suur-Suomea ja piti kansallissosialistejakin ”salasosialisteina”. Vapaa Suomi ilmestyi kerran viikossa tai harvemmin, ja se lienee lakannut rahan puutteen takia. Lehden taustavoimiin kuuluivat loppuvaiheessa muun muassa pulaliikkeisiin osallistuneet V. F. Johanson ja Antti Juutilainen. ==Lähteet== ==Aiheesta muualla== * Vapaa Suomi digitoituna Kansalliskirjastossa Luokka:Helsingin media Luokka:Ilmestymästä lakanneet suomalaiset sanomalehdet
Bea (nimi)

Bea on naisen etunimi, joka on syntynyt lyhentymällä muista nimistä. Se voi pohjautua naisennimiin Beata, Beate, Beatrice ja Beatrix, joiden lähtömuotona on latinan sana ’onnellinen, autuas’ (beatus). Bea voi olla myös lyhentymä Jakob-miehennimen feminiinisestä johdoksesta Jakobea. Digi- ja väestötietoviraston mukaan Suomessa on elokuuhun 2023 mennessä tilastoitu noin 1 090–1 100 Bea-nimistä naista. Harvinaisempi nimiasu Beea on ollut noin 110–120 naisella. Suurin osa Suomen Beoista ja Beeoista on syntynyt 2010- tai 2020-luvulla. == Nimipäivä == Helsingin yliopiston elokuussa 2023 tekemän päätöksen mukaisesti Bea-nimi lisättiin suomenruotsalaiseen nimipäiväkalenteriin vuonna 2025. Nimipäivä on 2. joulukuuta. == Tunnettuja Beoja == * Beatrice ”Bea” Arthur (1922–2009), yhdysvaltalainen näyttelijä * Bea Feinberg (1915–1988), Cynthia Freeman, yhdysvaltalainen kirjailija ja sisustussuunnittelija * Bea Kristi, oik. Beatrice Kristi Laus (s. 2000), brittiläis-filippiiniläinen muusikko ja lauluntekijä * Bea Toivonen (s. 1992), vuoden 2014 Miss Suomi * Beatrice ”Bea” Uusma (s. 1966), ruotsalainen kuvittaja, kirjailija ja lääkäri * Beatrice ”Bea” Wain (1917–2017), yhdysvaltalainen laulaja == Kuvitteellisia Beoja == * Bea, Pokémon-hahmo * Bea, Petter Næssin ohjaaman Bea-elokuvan päähenkilö * Beatrice ”Bea” Klugh, sivuhahmo televisiosarjassa Lost * Beatrice ”Bea” Simmons, sivuhahmo Simpsonit-animaatiosarjassa; Abraham Simpsonin heila == Lähteet == == Aiheesta muualla == * Etunimien taivutus: Bea (Kotimaisten kielten keskuksen verkkojulkaisu) Luokka:Etunimet
Vapaa Työ

Vapaa Työ oli Helsingissä ja Hyvinkäällä vuosina 1930–1944 ilmestynyt Vapaan Työväenliiton äänenkannattaja. Suomen Riippumattoman Työväenjärjestön suuntariitojen takia perustettu Vapaa Työväenliitto oli työnantajien ja kokoomuspiirien rahoittama ”valkoisen työväen” järjestö. Sen tehtävänä oli vasemmistolaisen ammattiyhdistysliikkeen sekä Isänmaallisen kansanliikkeen perustaman Suomen Kansallisen Ammattikuntajärjestön vastustaminen. Gunnar Sandbergin toimittama kerran viikossa ilmestynyt lehti jatkoi edeltäjänsä Riippumattoman Työläisen numerointia. Se lakkasi ilmestymästä joulukuussa 1930, mutta tilalle perustettiin uusi samanniminen viikkolehti, jota kustansi Hyvinkään Sanomien kirjapaino. Vapaa Työväenliitto otti lehden talouden vastuulleen vuoden 1935 alussa. Vapaan Työn vastaavina toimittajina olivat lehden toisessa vaiheessa Ernst Hedborg (1930–1932), Eino Harvio (1932–1933), Viljo Mäkipuro (1933–1934), Pauli Palsanen (1934–1939) ja Sylvia Niva (1939). Järjestö keskeytti toimintansa talvisodan edellä, mutta Vapaa Työ ilmestyi jälleen aikakauslehden luonteisena kesäkuusta 1940 vuoteen 1944 saakka. ==Lähteet== Luokka:Helsingin media Luokka:Hyvinkään media Luokka:Ilmestymästä lakanneet suomalaiset sanomalehdet
Falmer Stadium

Falmer Stadium (tunnetaan sponsorisyistä nimellä American Express Community Stadium) on Englannin Brightonissa sijaitseva jalkapallostadion. Se toimii Englannin valioliigassa pelaavan Brighton and Hove Albionin kotistadionina. == Lähteet == Luokka:Englannin jalkapallostadionit Luokka:Brightonin rakennukset ja rakennelmat
Mikael Ymer

Mikael Ymer (s. 9. syyskuuta 1998) on ruotsalainen tenniksenpelaaja. Hän lopetti uransa elokuussa 2023 ja oli silloin paras ruotsalainen ja maailmanrankingissa sijalla 51.Koskinen, Juuso: Ruotsin paras tennispelaaja lopetti uransa dopingkohuun, Yle.fi, uutiset 2.9.2023 Ymer lopetti ammattilaisuransa saatuaan heinäkuun puolivälissä 2023 antidopingsääntöjen rikkomisesta 18 kuukauden toimintakiellon kilpaurheilussa. Syynä kilpailukieltoon oli, että hän ilmoitti olinpaikkansa dopingtestaajille kolme kertaa virheellisesti eikä häntä voitu tavoittaa testeihin. Ymer todettiin ensin kansainvälisen tennisliiton (ITF) sisäisessä, kolmen riippumattoman välimiehen ratkaisussa syyttömäksi rikkeeseen, mutta ITF:n valitettua päätöksestä Urheilun kansainvälinen vetoomustuomioistuin (CAS) otti tapauksen käsittelyyn ja antoi välitystuomion, jossa kumottiin aiempi ratkaisu ja määrättiin Ymerille toimintakielto. Viimeisessä turnauksessaan kesä-heinäkuun vaihteessa Wimbledonissa 2023 Ymer eteni turnauksessa kolmannelle kierrokselle. == Lähteet == ==Aiheesta muualla== Luokka:Ruotsalaiset tennispelaajat Luokka:Dopingrikkomuksesta tuomitut tennispelaajat Luokka:Dopingrikkomuksesta tuomitut ruotsalaiset Luokka:Vuonna 1998 syntyneet Luokka:Elävät henkilöt
Cradle Mountain-Lake St Clairin kansallispuisto

Cradle Mountain-Lake St Clairin kansallispuisto on Australiassa Tasmaniassa sijaitseva kansallispuisto. Alueella on vuorten harjanteita, jotka ovat kivikkoisia sekä jäätiköiden muovaamia laaksoja, laaksoja, joissa on vuoristokasvillisuutta ja järviä. Alueella on myös niittyjä, missä kasvaa kukkakasveja ja heinäkauraa. Alueen metsät koostuvat vanhoista sademetsistä sekä mäntyjä ja pyökkejä kasvavista metsistä. Alueella voi vaeltaa puiston pohjoisosassa sijaitsevalle 1545 korkealle Cradlevuorelle tai Dovejärvelle. Puiston eteläosassa sjaitsee Australian syvin makeavetinen järvi Lake St Clair. Puiston pohjoisosasta eteläosaan johtaa vaellusreitti nimeltä Overland Track, jonka varrella on jäätikköjärviä, puroja ja vesiputouksia sekä yhdeksän majaa. Tämä reitti on 80 km pitkä. Reitti on vaeltajien suosima ja sinne tullaan kaikkialta maailmasta. Puiston alueella virtaa joki Franklin, missä on mahdollisuus harrastaa koskenlaskua. == Lähteet == Luokka:Australian kansallispuistot Luokka:Tasmania
Bramall Lane

Bramall Lane on jalkapallostadion Sheffieldissä Englannissa. Se toimii Englannin Valioliigassa pelaavan Sheffield Unitedin kotistadionina. == Lähteet == Luokka:Englannin jalkapallostadionit Luokka:South Yorkshiren rakennukset ja rakennelmat Luokka:Sheffieldin urheilu
Circuito Cittadino dell’EUR

Circuito Cittadino dell’EUR on väliaikainen katurata Italiassa. Se sijaitsee EUR’in naapurustossa, Rooman esikaupunkialueella. Radalla ajetaan Formula E -sarjan Rooman ePrix. == Historia == Radan alkuperäinen versio, jota käytettiin 2018 ja 2019, oli 2,849 kilometriä pitkä ja siinä oli 21 mutkaa. Maali oli John Kennedyn aukiolla ja lähtö Via Cristoforo Colombolla. Radan nykyinen versio otettiin käyttöön vuonna 2021. Uudessa versiossa radan pituus on 3,385 kilometriä, mutta mutkia on 19. Uuden version suunnitteluun olivat osallistuneet kilpakuljettajat Lucas di Grassi, Jerome D'Ambrosio ja Oliver Rowland. Kahdella eri versiolla on ajettu yhteensä kahdeksan Rooman ePrix’iä. Jaguarin Mitch Evans on voittanut neljä kertaa: kerran vanhalla ja kolmesti uudella versiolla. == Lähteet == Luokka:Italian moottoriradat Luokka:Formula E -radat * Luokka:Rooman rakennukset ja rakennelmat
Sinkkiarkku

Sinkkiarkku tarkoittaa sinkistä tai sinkitetystä rautapellistä valmistettua ruumisarkkua. Sinkkiarkkuja käytetään, kun ruumiita kuljetetaan lentokuljetuksilla maasta toiseen. Kansainvälisen ilmailuliiton IATA:n rahtimääräykset edellyttävät niiden käyttöä. Sinkkiarkku on yleensä sinkitettyä rautapeltiä ja se on suljettu juottamalla. Paineenvaihtelun takia sinkkiarkussa on venttiili, ja hajujen takia venttiilissä on aktiivihiilisuodatin. Sinkkiarkku sijoitetaan tavalliseen, puusta valmistettuun ruumisarkkuun. Puinen arkku puolestaan sijoitetaan lastulevystä valmistettuun kuljetuslaatikkoon, josta ei saa ilmetä sisällön laatu. Sinkkiarkku on hinnaltaan noin kaksinkertainen verrattuna tavalliseen arkkuun. Suomessa sinkkiarkkuja tarvitaan korkeintaan muutama kymmenen vuodessa, lähinnä Suomessa menehtyneille ulkomaalaisille. == Katso myös == * Lyijyarkku == Lähteet == Luokka:Ruumisarkut
Lyijyarkku

Lyijyarkku tarkoittaa lyijystä valmistettua tai sillä käsiteltyä ruumisarkkua. Britannian kuninkaalliset haudataan monisatavuotisen kuninkaallisen perinteen mukaisesti vielä nykyäänkin tammiarkussa, jossa on lyijyvuoraus. Lyijyvuorauksen ansiosta arkku on tiivis. Kun arkkuun ei pääse ilmaa eikä kosteutta, ruumiin maatuminen hidastuu, koska pieneliöiden kasvu hidastuu, jolloin ne eivät hajota ruumiin kudoksia yhtä nopeasti kuin tavallisesti. Lyijyvuorauksen ansiosta ruumis säilyy jopa vuoden pidempään kuin tavallisessa arkussa. Toisaalta, jos arkku ei olisi ilmatiivis, ruumiin hajoamisesta syntyvä haju leviäisi arkusta ympäristöön. Sen vuoksi ne vainajat, joita ei ole tarkoitus haudata maahan, saavat usein lyijyvuorauksella ilmatiiviiksi tehdyn arkun. Myös esimerkiksi Yhdistyneen kuningaskunnan pääministeri Winston Churchill haudattiin lyijyarkussa. Lyijyarkussa on haudattu myös radioaktiivisen säteilyn uhreja, kuten Tšernobylin ydinvoimalaonnettomuudessa kuolleiden palomiesten ruumiit, sekä fyysikko Marie Curien ruumisLubenau & Pasquier: The Radioactive Remains of Pierre and Marie Curie. The Invsible Light. The Journal of the British Society for the History of Radiology. Numero 37, heinäkuu 2013. https://sfrp.asso.fr/wp-content/uploads/2021/05/Exhumation- Marie-Curie.pdf. == Katso myös == * Sinkkiarkku == Lähteet == Luokka:Ruumisarkut
Koripallon maailmanmestaruuskilpailut 2027

Koripallon maailmanmestaruuskilpailut 2027 pelataan 27. elokuuta – 12. syyskuuta 2027 Dohassa Qatarissa. Kyseessä on historian ensimmäinen kerta, kun koripallon MM-kilpailut järjestetään Arabimaailmassa. MM-kilpailut pelataan kolmatta kertaa peräkkäin Aasiassa. Qatarin MM-kilpailuihin osallistuu edelliskisojen tapaan 32 maajoukkuetta. == Lähteet == Luokka:Koripallon maailmanmestaruuskilpailut Luokka:Vuoden 2027 urheilu Luokka:Qatarin urheilutapahtumat Maailmanmestaruuskilpailut 2027 Luokka:Doha Luokka:Al-Dayyan
Millbrookin kaksosten katoamistapaus

Millbrookin kaksosten katoamistapaus tapahtui 18. maaliskuuta 1990, kun yhdysvaltalaiset kaksoset Dannette ja Jeannette Millbrook katosivat kotikaupungistaan Augustasta, Georgiasta. He nousivat bussiin aikeinaan matkustaa kummisedälleen kylään, johon he äitinsä ja siskonsa vahvistamana selvisivät. Tytöt eivät kuitenkaan koskaan päässeet sieltä takaisin kotiinsa. Millbrookit nähtiin viimeksi Pump-N-Shop-huoltoasemalla 16.30 paikallista aikaa. Huoltoaseman työntekijän mukaan he käyttäytyvät normaalisti. Laajoista vuosia kestäneistä etsinnöistä huolimatta kaksosia ei ole löydetty. == Lähteet == Luokka:Georgian osavaltion historia Luokka:Katoamistapaukset Yhdysvalloissa Luokka:1990-luvun katoamistapaukset Luokka:1990
Abram Manevitš

Abram Manevitš (, ; 25. marraskuuta 1881 Mstsislau, Mogiljovin kuvernementti, Valko-Venäjä – 30. kesäkuuta 1942 New York, Yhdysvallat) oli valkovenäläis- ukrainalainen juutalainen taidemaalari, joka vaikutti myöhemmin Yhdysvalloissa. Manevitš syntyi juutalaisgetossa Mstsislaussa ja muutti 1900 Kiovaan, jossa hänet löysi Mykola Biljašivskyi. Tämän tuella ja avulla hän ilmoittautui Kiovan taidekouluun, josta hän valmistui 1905. Biljašivskyi järjesti Manevitšin ensimmäisen näyttelyn ja löysi tukijan, joka rahoitti tämän opinnot Münchenin taideakatemiassa 1905–1907. Manevitš sai vaikutteita Paul Cezanne ja muilta jälki-impressionisteilta mutta kehitti yksilöllisen maisemamaalaustyylin. Pidettyään näyttelyn Paul Durand-Ruelin galleriassa Pariisissa 1913 hän sai kansainvälistä arvostusta, mutta hän torjui tarjoukset muuttaa Lontooseen tai New Yorkiin ja palasi Kiovaan. Hän oli Ukrainan valtion taideakatemian ensimmäisiä professoreja 1917–1919. Hän piti kaksi omaa näyttelyä Kiovassa (1910, 1916). Manevitš sai huomiota maisemamaalauksillaan, joita hän teki etenkin Kiovasta ja Ukrainan pikkukaupungeista. Hän muutti pois Ukrainasta, kun atamaani Danylo Zelenyin joukot surmasivat 1919 hänen poikansa. Pojan väkivaltaisen kuoleman aiheuttama tuska näkyi hänen maalauksessaan Geton tuho vuodelta 1919. Hän muutti 1920 pois Ukrainasta ja asui vuodesta 1922 Yhdysvalloissa. Hän maalasi siellä kaupunkimaisemasarjan Prosaic America (1925–1927), muotokuvia ja muita maisemia. Vahvan Ukraina- tunnesuhteen vuoksi hän testamenttasi 48 maalausta Kiovan ukrainalaisen taiteen museolle. Abraham Manievich - Destruction of the Ghetto, Kiev - 1919.jpg|Geton tuho Moscow, View Toward the Factory.jpg|Moskova Abraham Manievich. Autumn.jpg|Syksy Manievich-Birch-Trees.jpg|Koivuja Portrait of Lucy.jpg|Lucyn muotokuva ==Lähteet== ==Aiheesta muualla== Luokka:Ukrainalaiset taidemaalarit Luokka:Valkovenäläiset taidemaalarit Luokka:Yhdysvaltalaiset taidemaalarit Luokka:Vuonna 1881 syntyneet Luokka:Vuonna 1942 kuolleet
Charles A. Beard

Charles A. Beard (27. marraskuuta 1874 lähellä Knightstownia, Indiana – 1. syyskuuta 1948, New Haven, Connecticut) oli yhdysvaltalainen historioitsija, joka tunnetaan erityisesti Yhdysvaltain poliittisten instituutioiden kehityksen tutkimuksestaan. Hänen korostuksensa sosioekonomisen konfliktin ja muutoksen dynamiikasta sekä analyysinsa motivaatiotekijöistä instituutioiden perustamisessa tekivät hänestä aikanaan yhden vaikutusvaltaisimmista amerikkalaisista historioitsijoista. Hän opiskeli DePauw-yliopistossa Indianassa ja myöhemmin Oxfordin yliopistossa. Palattuaan Yhdysvaltoihin hänestä tuli yksi progressiivisen liikkeen ja amerikkalaisen liberalismin johtohahmoista. Beardin tunnetuimmat teokset, An Economic Interpretation of the Constitution of the United States (1913) ja The Economic Origins of Jeffersonian Democracy (1915), korostivat taloudellisten intressien merkitystä hallituksen toiminnassa. Hän ja hänen vaimonsa Mary R. Beard kirjoittivat yhdessä arvostetun teoksen The Rise of American Civilization, joka käsittelee Yhdysvaltojen historiaa. Beardin kiinnostus kääntyi myös ulkopolitiikan historiaan, ja hän kritisoi voimakkaasti presidentti Franklin D. Rooseveltin ulkopolitiikkaa, mikä aiheutti osittaisen maineen laskun. Tästä huolimatta häntä pidetään edelleen yhtenä 1900-luvun vaikutusvaltaisimmista amerikkalaisista historioitsijoista. == Lähteet == Luokka:Yhdysvaltalaiset historioitsijat Luokka:Vuonna 1874 syntyneet Luokka:Vuonna 1948 kuolleet
Luettelo maailman suurimmista lintusuvuista

Tämä on luettelo maailman suurimmista lintusuvuista lajimäärineen. 50 maailman suurinta lintusukua Suku Heimo Suvun tiet. nimi Lukumäärä Rillit Rillit Zosterops 87 lajia Rastaat Rastaat Turdus 80 lajia Uunilinnut Uunilinnut Phylloscopus 66 lajia Kutojat Kutojat Ploceus 64 lajia Harmaakäpinkäiset Käpinkäiset Coracina 57 lajia Hedelmäkyyhkyt Kyyhkyt Ptilinopus 55 lajia Kaunomedestäjät Medestäjät Cinnyris 54 lajia Pöllöset Pöllöt Otus 52 lajia Hertut Hertut Cisticola 52 lajia Lintuhaukat Haukat Accipiter 51 lajia Viuhkot Viuhkot Rhipidura 48 lajia Bulbulit Bulbulit Pycnonotus 47 lajia Varikset Varikset Corvus 46 lajia Naurulit Pyrstötimalit Garrulax 45 lajia Sirkut Sirkut Emberiza 45 lajia Kirviset Västäräkit Anthus 44 lajia Ruokokerttuset Kerttuset Acrocephalus 43 lajia Kukastajat Kukastajat Dicaeum 42 lajia Sirkkuset Tangarat Sporophila 41 lajia Viheltäjät Viheltäjät Pachycephala 41 lajia Tapakulot Tapakulot Scytalopus 41 lajia Punamesikot Mesikot Myzomela 40 lajia Jalohaukat Jalohaukat Falco 39 lajia Keisarikyyhkyt Kyyhkyt Ducula 39 lajia Kehrääjät Kehrääjät Caprimulgus 39 lajia Loistokerttulit Kerttulit Setophaga 37 lajia Afrikanhempot Peipot Crithagra 37 lajia Kyyhkyt Kyyhkyt Columba 35 lajia Manikit Loistopeipot Lonchura 35 lajia Viistäjät Ulappaliitäjät Pterodroma 33 lajia Tyllit Kurmitsat Charadrius 33 lajia Haukkapöllöt Pöllöt Ninox 33 lajia Andiensirkut Sirkkulit Atlapetes 33 lajia Pöyhijäorneerot Orneerot Synallaxis 33 lajia Sorsat Sorsat Anas 32 lajia Vireot Vireot Vireo 32 lajia Vihersepät Tukaanit Psilopogon 32 lajia Luurat Luurat Grallaria 32 lajia Amatsonit Papukaijat Amazona 31 lajia Kirjosiepot Siepot Ficedula 31 lajia Hiirihaukat Haukat Buteo 30 lajia Varpuspöllöt Pöllöt Glaucidium 30 lajia Puumuurat Puumuurat Thamnophilus 30 lajia Pensastimalit Pyrstötimalit Turdoides 30 lajia Pyhimyskalastajat Kuningaskalastajat Todiramphus 30 lajia Viherkyyhkyt Kyyhkyt Treron 29 lajia Lepinkäiset Lepinkäiset Lanius 29 lajia Kuhankeittäjät Kuhankeittäjät Oriolus 29 lajia Pitat Pitat Pitta 29 lajia Kertut Kertut Sylvia 29 lajia == Lähteet == Luokka:Luettelot linnuista
Pollux (täsmennyssivu)

Pollux voi tarkoittaa: * Pollux, tähti Kaksosten tähdistössä * Pollux b, Pollux-tähteä kiertävä eksoplaneetta * Pollux, vuori Sveitsin ja Italian rajalla * Pollux, hevoskerho * HMS Pollux, Ruotsin laivaston Plejad-luokan torpedovene vuodelta 1909 * HMS Pollux, Ruotsin laivaston Plejad-luokan torpedovene vuodelta 1954 * Pollux, toinen Dioskuurien jumalkaksosista
Selkävyömuuranen

Selkävyömuuranen (Dichrozona cincta) on puumuuriin kuuluva lintulaji. Lajia tavataan Etelä-Amerikassa. == Koko ja ulkonäkö == Selkävyömuuranen kasvaa 10-11 cm pitkäksi. Sukupuolet muistuttavat enimmäkseen toisiaan ulkonäöltään. Lajin pää ja yläselkä ovat ruskeat ja alaselkä sekä perä ovat mustat. Alaselän poikki kulkee koiraalla valkoinen ja naaraalla ruskehtava juova. Selkävyömuurasen siivet ovat mustat ja ruskeakärkiset. Siivissä on valkoinen ja ruskehtava juova. Linnun rinta ja vatsa ovat valkoiset ja rinnassa on mustia pilkkuja. == Levinneisyys ja elintavat == Selkävyömuurasta tavataan Kolumbian ja Venezuelan eteläosista Boliviaan ja Brasilian keskiosiin ulottuvalta alueelta. Lajin elinympäristöä ovat kosteat metsät. Selkävyömuuranen liikkuu yksin tai pareittain tavanomaisesti lähellä maata. == Lähteet == Luokka:Puumuurat
Sadonkorjuujuhla

Sadonkorjuujuhla on monessa maailmankolkassa sadonkorjuun kunniaksi usein syksyisin järjestettävä juhla. Sadonkorjuujuhlia ovat esimerkiksi antiikin kreikkalaisten kronia ja pyanopsia, kelttien samhain, gaelien lughnasadh, juutalaisten sukkot ja šavuot, kiinalaisten keskisyksyn juhla, tamilien pongal, pohjoisintialaisten vaisakhi, pohjoisamerikkalaisten kiitospäivä, georgialaisten rtveli ja suomalaisten kekri. ==Lähteet== Luokka:Syksyn juhlapäivät Luokka:Maatalous
John O. Lindholm

John Oscar Lindholm (18. huhtikuuta 1870 Riika, Venäjän keisarikunta – 1. syyskuuta 1938 Helsinki) oli suomalainen konsuli ja liikemies.Kuolleita, Helsingin Sanomat, 02.09.1938, nro 235, s. 8, Kansalliskirjaston digitaaliset aineistotLindholm, John Oscar (Suomen Liikemiehiä 1930), Pörssitieto G. Kock Kuolinilmoitus, Helsingin Sanomat, 02.09.1938, nro 235, s. 1, Kansalliskirjaston digitaaliset aineistot Lindholmin vanhemmat olivat merikapteeni Berndt Oskar Lindhollm ja Karolina Lillia. Lindholm kävi Riiassa Städtische Realschulen kurssin 1887 ja oli sitten harjoittelijana 1888–1891 G. F. Schultzin liikkeessä Riiassa. Hän opiskeli kieliä Moskovassa 1891, asui myös Englannissa ja teki opintomatkoja eri maihin. Lindholm muutti Suomeen 1892. Hän työskenteli ensin Victor Ekin liikkeessä 1892–1896 ja oli sitten konttoripäällikkönä Heinr. Reicke & Co:n liikkeessä 1896–1903. Vuonna 1903 Lindholm perusti oman John O. Lindholmin agentuuriliikkeen Helsinkiin. Liikkeestä muodostettiin 1928 osakeyhtiö Osakeyhtiö John O. Lindholm Aktiebolag ja Lindholm oli yhtiön toimitusjohtajana. Hän toimi useiden ulkomaisten liikkeiden edustajana Suomessa. Lindholmin liike toi maahan elintarvikkeita, alkoholijuomia ja kangastavaroita sekä viimeksi hedelmiä ja siirtomaatavaroita. Lindholm oli 1920–1923 Nestlén ja Anglo-Swiss Condensed Milk Co:n johtajana Helsingissä ja kuului vuodesta 1910 Ab G. J. Sundbergin johtajistoon.Täydentäviä yhtiötietoja : Osakeyhtiö John O. Lindholm Aktiebolag, Pörssitieto G. Kock Lindholm oli Uruguayn pääkonsulina vuodesta 1907, Italian v.t. konsulina 1915–1919 ja lisäksi hän toimi Suomen sisällissodan aikana myös Espanjan ja Romanian konsulina. Lindholmilla harrasti myös historiaa ja maantiedettä ja hänet kutsuttiin jäseneksi Pariisin Société Académique d’histoire Internationaleen. Lindholm oli naimisissa vuodesta 1907 Amanda Falckin kanssa, heillä oli yksi tytär. == Lähteet == Luokka:Suomalaiset liikemiehet Luokka:Vuonna 1870 syntyneet Luokka:Vuonna 1938 kuolleet
Qatarin koripallomaajoukkue

Qatarin koripallomaajoukkue () edustaa Qataria kansainvälisissä koripallokilpailuissa. Sitä hallinnoi Qatarin koripalloliitto. Qatarin Koripallomaajoukkue voitti kaksi pronssimitalia vuoden 2003 ja 2005 Aasian koripallomestaruuskilpailuissa ja kuuluu arabimaiden suurimpiin kilpailijoihin. Qatar on isäntämaa vuoden 2027 maailmanmestaruuskilpailuissa. == Lähteet == == Aiheesta muualla == * Maajoukkueprofiili asia-basket.com Luokka:Qatarin koripallo Luokka:Koripallomaajoukkueet
Golf Casino

Golf Casino oli Helsingissä Munkkiniemessä 1930-luvulla toiminut ravintola, jonka omistivat kauppaneuvos Jorma Soiro ja johtaja Ilmari Lehtinen. Ravintolarakennus oli rakennettu alunperin luultavasti 1928 mutta sitä laajennettiin ja se muutettiin funkkistyyliseksi vuonna 1932, suunnittelijana oli arkkitehti Paavo Riihimäki. Kaksikerroksinen ravintolarakennus vaurioitui tulipalossa helmikuussa 1941. Sen paikalle Uimarinpolku 10:een valmistui 1945 kolmikerroksinen asuinkerrostalo, jonka suunnitteli arkkitehti Bertel Liljequist.Kuka suunnitteli Munkkiniemen Golf-kasinon? Kysy museolta 15.1.2021Helsinkiä vanhoissa kuvissa - Munkkiniemi, Mannari-blogi 20.12.2022Helsingin Kaupunginmuseo : Munkkiniemen rakennusinventointi 2003-2005 : Bostads Ab Strandvägen 29Tulipalo Helsin Munkkiniemessä. Golf Casino turmeltui suureksi osaksi, Laatokka, 24.02.1941, nro 22, s. 4, Kansalliskirjaston digitaaliset aineistot Ravintolassa järjestettiin 1930-luvulla kauneuskilpailuita. Ester Toivonen valittiin vuonna 1933 Golf Casinolla kauneuskuningattareksi. == Lähteet == == Aiheesta muualla == * Munkkiniemen Golf-Kasino, valokuva kesäkuulta 1934, Museovirasto, Historian kuvakokoelma, Valokuvaamo Pietisen kokoelma (Finna) * Ilmavalokuva vuodelta 1934. Helsinki, Munkkiniemi, Golf-kasino, Kulttuurisampo * Ruokalistoja : Golf Casino (1939), Kansalliskirjasto, Doria Luokka:Helsingin entiset rakennukset ja rakennelmat Luokka:Helsingin entiset ravintolat Luokka:Munkkiniemi
Line (nimi)

Line on naisen etunimi, jota tavataan varsinkin Norjassa ja Tanskassa. Se on lyhentymä Carolinesta ja muista -line-loppuisista nimistä. Sen rinnakkaismuoto on Lina. Suomessa Line on elokuuhun 2023 mennessä ollut virallisena etunimenä noin 170–180 naisella. Lisäksi Line-nimeä on käytetty ainakin Lindan ja Linnean lempinimenä. == Nimipäivät == Helsingin yliopiston elokuussa 2023 tekemän päätöksen mukaisesti Line-nimi lisättiin suomenruotsalaiseen nimipäiväkalenteriin vuonna 2025. Nimipäivä on 22. kesäkuuta. Norjassa Linellä on nimipäivä 13. toukokuuta. == Tunnettuja Line-nimisiä == * Line Korsgaard Andersen, tanskalainen animaattori * Line Fruensgaard (s. 1978), tanskalainen käsipalloilija ja olympiavoittaja * Line Jahr (s. 1984), norjalainen mäkihyppääjä * Line Jensen (s. 1991), tanskalainen jalkapalloilija * Line Kloster (s. 1990), norjalainen pika- ja aitajuoksija * Line Marsa, oik. Annetta Giovanna Maillard (1895–1945), ranskalainen laulaja * Line Renaud, oik. Jacqueline Enté (s. 1928), ranskalainen näyttelijä ja laulaja * Line Røddik (s. 1988), tanskalainen jalkapalloilija * Line Van Menen (1937/1938-2023), ranskalainen varietee-esiintyjä, Line & Willy -duon jäsen == Kuvitteellisia Line-nimisiä == * Line, nimihenkilö Axel Jensenin romaanissa Line (1959, suom. 1960) == Lähteet == Luokka:Etunimet
Sh1ro

Dmitri Eduardovitš Sokolov, eli ”sh1ro” (; s. 15. heinäkuuta 2001) on venäläinen Counter-Strike 2 -ammattilainen. Hänen nykyinen joukkueensa on Team Spirit, jossa hän pelaa tarkkuuskivääripelaajana. Hänet on valittu Counter- Strikeen keskittyneen HLTV-sivuston mukaan neljä kertaa maailman parhaimpien pelaajien joukkoon vuosina 2021, 2022, 2023 ja 2024. Sokolov on edustanut urallaan muun muassa joukkueita Cloud9 ja Gambit. == Saavutukset == === Palkinnot === * Sija 4. HLTV TOP 20 -arvioinnissa vuonna 2021. * Sija 3. HLTV TOP 20 -arvioinnissa vuonna 2022. * Sija 8. HLTV TOP 20 -arvioinnissa vuonna 2023. * Sija 6. HLTV TOP 20 -arvioinnissa vuonna 2024. === MVP === * IEM Katowice 2021 * IEM Fall 2021 CIS * V4 Future Sports Festival - Budapest 2021 * Funspark ULTI 2021 == Lähteet == Luokka:Venäläiset elektronisen urheilun ammattilaiset Luokka:Vuonna 2001 syntyneet Luokka:Elävät henkilöt
Yoasobi

Yoasobi on japanilainen superduo, jonka Sony Music Japan perusti vuonna 2019. Duon muodostavat tuottaja Ayase ja laulaja-lauluntekijä Ikura. Ennen duon perustamista molemmat olivat jo kasvavassa suosiossa. Tuottaja Ayase oli yksi sosiaalisen median Vocaloid-musiikkiyhteisön tuottajista ja laulaja Ikura oli mukana cover-kappaleita tekevässä Plusonicassa. Vuonna 2019 Sony Music Japan rekrytoivat heidät projektiin tehdäkseen musiikkia kirjallisuudesta. Saman vuoden loppupuolella julkaistuun novelliin perustuva esikoissingle "Yoru ni Kakeru" nousi Japanin musiikkilistan kärkeen. Vuonna 2023 julkaistu kappale "Idol" nousi Billboardin maailmanlaajuisen listan kärkeen ensimmäisinä japanilaisina. == Diskografia == === EP:t === * The Book (2021) * The Book 2 (2021) * Hajimete no – EP (2023) * The Book 3 (2023) == Lähteet == == Aiheesta muualla == * Virallinen sivusto Luokka:Japanilaiset duot Luokka:Japanilaiset pop-yhtyeet
Inon Zur

Inon Zur (; s. 4. heinäkuuta 1965) on israelilais-yhdysvaltalainen säveltäjä. Hän säveltää videopeli-, elokuva- ja televisiomusiikkia. == Koulutus == Zur on valmistunut Tel Avivin yliopiston musiikkikoulusta ja opiskellut musiikkia myös Kalifornian yliopiston Los Angelesin kampuksella.Debra Levine: Video-Game Music Composer Inon Zur Takes Spotlight at The Soraya , The Soraya, 15.11.2022, viitattu 3.9.2023. == Teokset == Vuosi Videopeli 2001 Fallout Tactics: Brotherhood of Steel 2002 Icewind Dale II 2002 Run Like Hell 2004 Power Rangers: Dino Thunder 2004 Prince of Persia: Warrior Within 2004 Syberia II 2006 Dawn of War: Dark Crusade 2007 Crysis 2008 Fallout 3 2008 Naruto: The Broken Bond 2009 Dragon Age: Origins 2010 Fallout: New Vegas 2011 The Lord of the Rings: War in the North 2011 RIFT 2012 Guardians of Middle-earth 2015 Fallout 4 2017 Syberia III 2018 Pathfinder: Kingmaker 2022 Syberia: The World Before 2023 Starfield == Lähteet == == Aiheesta muualla == * Virallinen sivusto Luokka:Israelilaiset säveltäjät Luokka:Yhdysvaltalaiset säveltäjät Luokka:Videopelimuusikot Luokka:Vuonna 1965 syntyneet Luokka:Elävät henkilöt
Laukaisualusta

Laukaisualusta on laitos, josta laukaistaan pystysuoraan rakettikäyttöisiä laitteita, kuten ohjuksia ja kantoraketteja. Sanalla voidaan tarkoittaa vain laukaisuun käytettävää jalustaa tai koko ympäröivää laukaisukompeksia, johon kuuluu lisäksi esimerkiksi raketin tukitorni, josta tapahtuu miehistön tai rahdin lastaaminen sekä sähkön- ja polttoaineensyöttö. Ympäristössä voi olla muuta tarvittavaa infrastruktuuria, kuten polttoaineenkäsittelytiloja, telemetriaa, varastoja ja huoltoteitä. Laukaisualustan pohjassa on usein raketin lähdössä purkautuvien pakokaasujen hallintakanavia, jotta raketti tai alusta ei vaurioituisi kuumuudesta, ja vedensuihkutusjärjestelmä, joka myös ehkäisee vahinkoja ja vaimentaa ääntä. Laukaisukeskuksessa on yleensä useita laukaisualustoja. == Lähteet == Luokka:Laukaisukeskukset
Pariisin muotiviikko

Pariisin muotiviikko () on puolen vuoden välein järjestettävä muotitapahtuma Pariisissa. Vuosittain on sekä kevät/kesä ja syksy/talvi muotiviikko. Pariisin muotiviikkoa pidetään eri puolilla kaupunkia.Vogue: A Brief History Of Paris Fashion Week Muotiviikolla Haute couture-esitysten lisäksi, myös tarjolla miestenmuotia ja valmisvaatemuotia.Modeaparis: Fashion Week Lisäksi kuuluisat tuotemerkit, kuten Dior, Chanel, Louis Vuitton, Kenzo, Givenchy ja Céline, isännöivät omia esityksiään Pariisin historiallisissa paikoissa, kuten Carrousel du Louvressa ja Grand Palais'ssa.Paris Fashion Week 2023 Pariisin muotiviikko on järjestetty vuodesta 1973 alkaen. Ja se kuuluu neljään maailman tärkeimpänä pidettyyn muotiviikkoon, muiden ollessa Milanon, Lontoon ja New Yorkin muotiviikot. The Big Four: Why Do Fashion Weeks Take Place in These Cities? ==Lähteet== Luokka:Muotitapahtumat Luokka:Pariisi
Javi Galán

Javier Galán Gil (s. 19. marraskuuta 1994 Badajoz, Espanja) on espanjalainen jalkapalloilija. Hän edustaa Espanjan pääsarjassa pelaavaa Atlético Madridia. Galán on pelipaikaltaan vasen laitapuolustaja, mutta hän voi pelata myös keskikentän vasemmalla laidalla. == Seurajoukkueura == Galán edusti eri seuroja juniori- ja piiritasolla kotikaupungissaan Badajozissa.El Badajoz 1905 ficha a Javier Galán, alias 'Rooney' Hoy.es (Luettu 2. syyskuuta 2023) Vuonna 2016 hän siirtyi andalusialaiseen Córdobaan, jossa hän nousi reservijoukkueen kautta edustusmiehistöön. Galánin seuraava joukkue oli Huesca, jota hän oli nostamassa maan pääsarjaan kauden 2019–20 päätteeksi. Kesällä 2021 hän siirtyi Celta Vigoon, jota hän edusti yhteensä kahden kauden ajan.Welcome, Javi Galán! Club Atlético de Madrid (Luettu 24. tammikuuta 2024) Hän liittyi Atléticoon kesällä 2023 mutta siirtyi jo seuraavan vuoden alussa lainalle Real Sociedadiin.Real Sociedad lainasi vahvistuksen Atlético Madridista LaLiiga (Luettu 24. tammikuuta 2024) == Lähteet == Luokka:Espanjalaiset jalkapalloilijat Luokka:Vuonna 1994 syntyneet Luokka:Elävät henkilöt
Axel Berner

Axel Berner (2. lokakuuta 1843 Lappeenranta – 11. maaliskuuta 1892 Helsinki) oli suomalainen kansakoulujen tarkastaja ja sanomalehden julkaisija.Ylioppilasmatrikkeli 1853–1899 : Axel BernerDödsfall, Hufvudstadsbladet, 13.03.1892, nro 71, s. 3, Kansalliskirjaston digitaaliset aineistot Bernerin vanhemmat olivat Sakkolan kappalainen, varapastori Henrik Axel Berner (1811–1862) ja Maria Sofia Kinberg (k. 1894). Hän pääsi ylioppilaaksi Porvoon kymnaasista 1864 ja suoritti pedagogisen tutkinnon Helsingin yliopistossa 1870.Yrjö Kotivuori, Ylioppilasmatrikkeli 1640–1852: Henrik Axel Berner. Verkkojulkaisu 2005. Luettu 2.9.2023. Berner oli kiinnostunut kansanvalistuksesta, ja vuosina 1871–1872 hän toimitti ja julkaisi Tieto-Sanomia Suomen Kansalle -nimistä sanomalehteä. Berner joutui kuitenkin lopettamaan lehden jo tammikuussa 1872 kannattamattomana tilaajien vähyyden vuoksi. Kesällä 1872 hän osallistui Suomalaisen Kirjallisuuden Seuran Arkangelin ja Aunuksen kuvernementin alueelle lähettämään kalevalaista kansanrunoutta keränneeseen retkikuntaan. Ajan kuvastimesta 70 vuoden takaa, Aamulehti, 04.09.1938, nro 237, s. 18, Kansalliskirjaston digitaaliset aineistot Berner nimitettiin 1873 Porin kaupungin kansakoulujen tarkastajaksi, ja hän toimi myös koulutoimen ylihallituksessa Uno Cygnaeuksen apulaisena. Sittemmin Berner oli kansakoulujen tarkastajana Turussa, ja vuodesta 1885 alkaen hän oli Viipurin läänin kansakoulujen tarkastajana. Viimeksi Berner toimi koulutoimen ylihallituksessa kansakoulujen tarkastajana 1889–1892. Berner teki opintomatkoja Saksaan, Sveitsiin ja Skandinavian maihin. Hän toimitti 10 vuoden ajan Kansakoulunlehteä ja julkaisi matrikkelin Suomen kansakouluista. Axel Berner oli naimisissa vuodesta 1877 Matilda Elisabet Arppen kanssa. == Julkaisuja == * Suomen kansakoulut ja niiden opettajat lukuvuonna 1876-77: tilastollisia ja elämäkerta-tietoja. Weilin & Göös, Jyväskylä 1878 == Lähteet == Luokka:Suomalaiset virkamiehet Luokka:Suomalaiset päätoimittajat Luokka:Vuonna 1843 syntyneet Luokka:Vuonna 1892 kuolleet
Leonid Radvinsky

Leonid ”Leo” Radvinsky (s. 1981 tai 1982 Odessa, Ukrainan sosialistinen neuvostotasavalta, Neuvostoliitto) on yhdysvaltalainen yrittäjä, joka omistaa Onlyfans-palvelun. Hän on valmistunut Northwestern-yliopistosta. == Lähteet == Luokka:1980-luvulla syntyneet Luokka:Elävät henkilöt Luokka:Yhdysvaltalaiset miljardöörit
Verh’ovynan kansallispuisto

Verh’ovynan kansallispuisto () on kansallispuisto Ukrainan Ivano-Frankivskin alueella. Vuonna 2010 perustetun kansallispuiston pinta-ala on 120,2290 neliökilometriä. Puisto sijaitsee Romanian rajan pohjoispuolella Itä- Karpaateilla ja puistohallinto on Verh’ovynan kaupunkityyppisessä taajamassa. DSC 06115 PPT K Ps11 Rw.jpg| Ранок на Гринявах..jpg| ==Lähteet== ==Aiheesta muualla== Luokka:Ivano-Frankivskin alueen luonnonsuojelualueet Luokka:Ukrainan kansallispuistot
Vidar Magnussen

Vidar Magnussen (s. 6. joulukuuta 1977 Bergen) on norjalainen näyttelijä, koomikko ja teatteriohjaaja. Magnussen opiskeli näyttelijäksi Webber Douglas Academy of Dramatic Artsissa, Lontoossa (2000-2004). Magnussenin ensimmäinen norjalainen teatterirooli oli Henrik Ibsenin Hedda Gablerissa (Riksteatret 2006). Sen jälkeen hänellä on ollut rooleja Den Nationale Scene -teatterissa: Panikk i kulissene (2008), Farlige Verbindelser (2008), Kurjat (2008), Rett i lommen (2009), Mascarade (2010), Viidakkokirja (2010) ja Lainahöyhenissä (2011) ja Det Norske Teatret -teatterissa: Tida og Rommet (2011), Viidakkokirja (2012), Felix' Fantastiske Orkester (2012), Norja-Brasilia (2012) ja Hamlet (2014). Magnussen sai vuoden 2014 Hedda-palkinnon parhaan miesnäyttelijän kategoriassa roolistaan seremoniamestarina elokuvassa Shockheaded Peter. Vuonna 2010 hän voitti komediapalkinnon vuoden läpimurron kategoriassa esiintymisestään näytelmässä Mascarade Den Nationale Scene -näyttämöllä ja sai Bergenin Pernille-patsaan 2010 suorituksestaan Viidakkokirjassa samassa teatterissa. Hänellä on ollut useita tv-rooleja, muun muassa komediallisessa lyhytelokuvassa Plassmangel (2003), ja komediasarjassa Halvseint (2007). Vuonna 2013 hän osallistui NRK:n viihdeohjelmaan Underholdningsavdelingen ja tilannekomediaan Side om side. Joulukuussa 2016 alkoi NRK:n joulukalenteri Snøfall, jossa Magnussen näyttelee joulupukin sihteeriä Ole Winteriä. Magnussen esittää myös pääroolia käsikirjoittamassaan tv-sarjassa Magnus, joka sai ensi-iltansa NRK1:llä tammikuussa 2019. ==Lähteet== Luokka:Norjalaiset näyttelijät Luokka:Norjalaiset koomikot Luokka:Vuonna 1977 syntyneet Luokka:Elävät henkilöt
Marie Blokhus

Marie Liland Blokhus (7. lokakuuta 1982 Bodø, Norja) on norjalainen näyttelijä. == Ura == Blokhus opiskeli näyttelijäksi Oslon kansallisessa taideakatemiassa, josta hän valmistui vuonna 2010. Hän työskenteli Det Norske Teatretissa ja sai Hedda-palkintoehdokkuuden vuonna 2013 kategoriassa "paras näyttelijätär" roolistaan Tarjei Vesaasin Over open avgrunn -näytelmässä Det Norske Teatretissa ja roolistaan David Harrowerin Blackbird-näytelmässä Riksteatretissa. Ensimmäisen Hedda-palkintonsa hän voitti vuonna 2015 parhaana naispääosan esittäjänä näytelmässä Fugletribunalet. Vuonna 2019 Blokhus debytoi näyttämöohjaajana ohjaamalla Lucy Kirkwoodin Våre barn -näytelmän Den Nationale Scenessä. Sen jälkeen hän oli mukana kirjoittamassa ja ohjaamassa Nuoren Wertherin kärsimykset -teokseen perustuvaa Wertheriä Det Norske Teatretissa. Blokhusin elokuviin kuuluvat muun muassa Chasing the Wind (2013), Oskars Amerika (2017), The 12th Man (2017) sekä autourheiluelokuvat Børning (2014), Børning 2 (2016) ja Børning 3 (2020). Blokhus sai kaksi Amanda- palkintoehdokkuutta elokuvasta Jag etter vind, niin vuoden tulokkaana kuin parhaana naispääosana. Hänen pitkäaikaisin tv-roolinsa oli komediasarjassa Side om side vuosina 2013-2016. == Henkilökohtainen elämä == Blokhus oli naimisissa näyttelijä Frank Kjosåsin kanssa vuosina 2011–2016. Sen jälkeen hän aloitti suhteen näyttelijä Anders Baasmo Christiansenin kanssa. ==Lähteet== Luokka:Norjalaiset näyttelijät Luokka:Vuonna 1982 syntyneet Luokka:Elävät henkilöt
Teplodar

Teplodar () on kaupunki Odessan alueen Odessan piirissä Ukrainassa. Kaupunki sijaitsee Baraboin tekojärven rannalla, linnuntietä noin 32 kilometriä aluekeskus Odessasta länteen. Tammikuun keskilämpötila on −2,6 ja heinäkuun +22,2 celsiusastetta. Keskimääräinen vuosisademäärä on vain 385 millimetriä. Seutu on tasankoa. Asutus perustettiin vuonna 1981 Odessan ydinvoimalalaitoksen rakentajien ja työntekijöiden tarpeisiin. Kaupunkityyppisen taajaman aseman Teplodar sai vuonna 1983. Tšernobylin katastrofin seurauksena Odessan ydinvoimalan rakennustyöt keskeytettiin vuonna 1986. Kaupungin aseman paikkakunta sai vuonna 1997. Vuonna 2001 asukkaita oli noin 8 800. Ukrainan tilastokeskus arvioi kaupungin väkivuksi 9 958 (2022). ==Lähteet== ==Aiheesta muualla== Luokka:Odessan alueen kaupungit Luokka:Odessan piiri
Hedda-palkinto

Hedda-palkinto () on norjalainen teatteripalkinto, joka jaettiin ensimmäisen kerran vuonna 1998. Se on nimetty Henrik Ibsenin Hedda Gabler -näytelmän Hedda-hahmon mukaan. Norjan teatteri- ja orkesteriyhdistys (Norsk teater- og orkesterforening, NTO) on Hedda-palkinnon vastuullinen järjestäjä. Palkinnolla on yhteensä 15 palkintosarjaa, ja sen tavoitteena on palkita norjalaisen esittävän taiteen erinomaisia saavutuksia ja edistää laadun parantamista. Hedda-palkinto on vakiinnuttanut asemansa yhtenä Norjan arvostetuimmista teatteripalkinnoista. Eri palkintosarjojen ehdokkaita valitseva tuomaristo on laajapohjainen, ja se koostuu seitsemästä ammattilaisesta, jotka erillinen komitea nimittää. Palkintoon kuuluu Hedda-komitean myöntämän kunniapalkinnon lisäksi 14 sarjaa. Kunniapalkinnon ovat saaneet muun muassa Wenche Foss (2002), Jon Fosse (2003) sekä Toralv Maurstad ja Espen Skjønberg (molemmat 2005), Else Nordvang (2008), Edith Roger (2010) ja Bjørn Sundquist (2017). Hedda-palkinto rahoitetaan NTO:n ja sen jäsenjärjestöjen myöntämillä apurahoilla. Palkinto toimii yhteistyössä Aksel Waldemar Johannessenin muistoksi perustetun Haakon Mehrenin rahaston kanssa. Vuonna 2021 palkintoa ei jaettu, koska koronaviruspandemia vaikutti vakavasti teattereiden esitysaikatauluihin ja tuomariston matkustusmahdollisuuksiin. Kaudet 2020–2021 ja 2021–2022 yhdistettiin yhdeksi palkintoseremoniaksi kesällä 2022. == Hedda- komitea == Hedda-komitealla on yleinen ammatillinen vastuu Hedda-palkinnosta ja Hedda-päivistä. Komitea nimittää Hedda-raadin, valitsee kunniapalkinnon saajan, arvioi palkintosarjat ja myöntämisperusteet sekä laatii raadin työskentelyä koskevat yleiset suuntaviivat. == Lähteet == == Aiheesta muualla == * Hedda-palkinnon kotisivut Heddaprisen.no Luokka:Norjalaiset palkinnot Luokka:Teatteripalkinnot
J. Mikael Westermarck

Jan Mikael Westermarck (s. 9. elokuuta 1948 Tukholma) on suomalainen eläköitynyt yritysjohtaja, joka on saanut kauppaneuvoksen arvonimen. Viitattu 3.9.2023. Westermarck syntyi professori Hakon Westermarckin ja Ingrid Alma Lindholmin perheeseen ja avioitui 1963 ylioppilasmerkonomi Tarja Anneli Tuulikki Pajun kanssa. Hän tuli ylioppilaaksi Svenska normallyceumista 1962 ja valmistui diplomiekonomiksi markkinointilinjan priimuksena Svenska handelhögskolanista 1967. Hän on suorittanut myös useita liiketoiminnan ja liikkeenjohdon kursseja ja opintokokonaisuuksia. Westermarck oli Oy Scan-Auto Ab:n pääjohtajan assistentti 1965–1967, Oy Tietovoima Ab:n markkinointijohtaja 1967–1969, Saab-Scania Ab:n systeemisuunnittelija Ruotsissa 1969–1970, Oy Datasaab-Valmet Ab:n markkinointijohtaja ja toimitusjohtajan sijainen 1970–1973, Xeroxin Suomen yhtiön Rank Xerox Oy:n markkinointi- ja suunnittelujohtaja 1973–1977, Akkuteollisuus Oy:n toimitusjohtaja 1977–1992, Kaivokselan Raskaat Ajoneuvot Oy:n, vuodesta 1995 Raskaat Ajoneuvot Oy, toimitusjohtaja 1992–1997 ja Volvo Kuorma- ja Linja-autot Oy:n toimitusjohtaja 1997–1999. Hän oli myös Afa Oy:n toimitusjohtaja 1977–1992 ja Suomen Purjehtijaliiton toiminnanjohtaja 2001–2004. Siuntion kunnanvaltuutettu Westermarck oli 2012–2014 ja hänellä on ollut myös useita muita luottamus- ja asiantuntijatehtäviä. Kauppaneuvoksen arvonimen hän sai 1998. == Lähteet == Luokka:Suomalaiset yritysjohtajat Luokka:Suomalaiset järjestöjohtajat Luokka:Siuntion kunnanvaltuutetut Luokka:Kauppaneuvokset Luokka:Vuonna 1939 syntyneet Luokka:Elävät henkilöt
Setermoen

Setermoen on Bardun kunnassa Tromssan läänissä Norjassa sijaitseva taajama ja kuntansa hallinnollinen keskus. Taajaman pinta-ala on 2,9 neliökilometriä ja asukasluku 2 523 vuonna 2022. Setermoenissa on Norjan puolustusvoimien varuskunta ja harjoitusalue. 161117-M-DT430-226 (31138784256).jpg|Yhdysvaltain joukot harjoittelemassa Setermoenissa syksyllä 2016. 7.5 cm Gebirgskanone Model 1911 at Setermoen.jpg|Näyttelyesineitä Keski-Tromssan museoon kuuluvassa Puolustusmuseossa. ==Tunnettuja henkilöitä== * Fredrik Solvang (s. 1977), toimittaja ==Lähteet== ==Aiheesta muualla== Luokka:Norjan taajamat Luokka:Bardu
Fredrik Solvang

Fredrik Solvang (s. 17. toukokuuta 1977 Inchon, Etelä-Korea) on norjalainen toimittaja ja uutisankkuri. Hän on työskennellyt NRK:lla vuodesta 2000. Vuodesta 2018 hän on juontanut Debatten-ajankohtaisohjelmaa, jolla on keskimäärin puoli miljoonaa katsojaa. ==Palkinnot== Solvang sai vuosina 2020 ja 2023 parhaan juontajan Gullruten-palkinnon. ==Yksityiselämä== Solvang adoptoitiin pienenä Etelä-Koreasta. Hän varttui Norjan pohjoisosassa sijaitsevassa Setermoenissa. Solvang on vaitonainen yksityiselämästään eikä juuri anna haastatteluja. ==Lähteet== ==Aiheesta muualla== Luokka:Norjalaiset uutisankkurit Luokka:Vuonna 1977 syntyneet Luokka:Elävät henkilöt
Olav Fjell

Olav Fjell (s. 28. kesäkuuta 1951) on norjalainen yritysjohtaja. Hän toimi Statoilin pääjohtajana vudesta 1999 vuoteen 2003, jolloin hän joutui eroamaan korruptiosyytösten vuoksi. Fjell valmistui ekonomiksi vuonna 1975 ja on työskennellyt myös muun muassa Kongsbergin asetehtaalla ja Den norske Bank -pankissa sekä ollut Norjan valtionrautateiden hallituksen puheenjohtaja 2000–2003. Vuosina 2007–2012 hän oli Hurtigrutenin hallinnollinen johtaja. ==Lähteet== ==Aiheesta muualla== Luokka:Norjalaiset yritysjohtajat Luokka:Vuonna 1951 syntyneet Luokka:Elävät henkilöt
Quincy Hall

Quincy Hall (s. 31. heinäkuuta 1998) on yhdysvaltalainen 400 metrin juoksija ja 400 metrin aitajuoksija. Hall voitti alle 20-vuotiaiden Pan-Amerikan- mestaruuden 400 metrin aitajuoksussa 2017 ajalla 49,02. Vuonna 2019 hän voitti 400 metrin aitajuoksun sekä NCAA:n mestaruuskilpailuissa että alle 23-vuotiaiden Pohjois- ja Keski-Amerikan sekä Karibian mestaruuskilpailuissa. Hän voitti Pohjois-ja Keski-Amerikan sekä Karibian mestaruuden miesten ja sekajoukkueiden 4 × 400 metrin viestissä 2022. Hall saavutti Budapestin MM- kilpailuissa 2023 pronssia 400 metrillä ennätysajallaan 44,37 sekä kultaa 4 × 400 metrin viestissä, jossa hän juoksi avausosuuden. Hän voitti vuoden 2024 Yhdysvaltojen olympiakarsinnoissa 400 metrin juoksun ennätyksellään 44,17. Muutamaa viikkoa myöhemmin hän paransi ennätyksensä Monacossa lukemiin 43,80. Hän voitti kultaa Pariisin olympialaisissa jälleen uudella ennätysajallaan 43,40. Hall juoksi 400 metrin aitajuoksuennätyksensä 48,10 Eugenesssa toukokuussa 2022. == Lähteet == Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Yhdysvaltalaiset 400 metrin aitajuoksijat Luokka:Vuonna 1998 syntyneet Luokka:Elävät henkilöt
Ben Pattison

Ben Pattison (s. 15. joulukuuta 2001) on brittiläinen keskimatkojen juoksija. Hänen päämatkansa on 800 metrin juoksu. Pattison sijoittui Győrin alle 18-vuotiaiden EM-kilpailuissa 2018 neljänneksi 400 metrin juoksussa. Seuraavan vuoden Boråsin alle 20-vuotiaiden EM-kilpailuissa hän saavutti 800 metrillä hopeaa ajalla 1.50,68. Hän sijoittui samalla matkalla neljänneksi Tallinnan alle 23-vuotiaiden EM-kilpailuissa 2021. Hän saavutti Birminghamin Kansainyhteisön kisoissa 2022 Englannin edustajana pronssia 800 metrillä ajalla 1.48,25. Münchenin EM-kilpailuissa hän oli samalla matkalla kuudes. Pattison saavutti Budapestin MM-kilpailuissa 2023 pronssia 800 metrillä ajalla 1.44,83. Pattison juoksi 800 metrin ennätyksensä 1.44,02 Lontoossa 23. heinäkuuta 2023. == Lähteet == Luokka:Brittiläiset keskimatkojen juoksijat Luokka:Vuonna 2001 syntyneet Luokka:Elävät henkilöt
Lykke

Lykke on tanskalainen naisen etunimi, joka pohjautuu sanaan ’onni’ (lykke). Merkitykseltään se vastaa latinankielistä naisennimeä Felicitas. Suomessa Lykke-nimeä on annettu varsinkin 2010- ja 2020-luvulla syntyneille lapsille. Digi- ja väestötietoviraston etunimitilastoon on huhtikuuhun 2024 mennessä kirjattu yhteensä 130–150 tämännimistä naista tai tyttöä. == Nimipäivä == Helsingin yliopiston elokuussa 2023 tekemän päätöksen mukaisesti Lykke-nimi lisättiin suomenruotsalaiseen nimipäiväkalenteriin vuonna 2025. Nimipäivä on 6. syyskuuta, jolloin nimipäiväänsä viettävät myös ’onnelliset’ Felix ja Felicia. == Tunnettuja Lykkejä == * Lykke Friis (s. 1969), tanskalainen poliitikko * Lykke Li, oik. Li Lykke Zachrisson (s. 1986), ruotsalainen laulaja ja lauluntekijä == Lähteet == Luokka:Etunimet
Kuutamokeikka (albumi)

Kuutamokeikka on suomalaismuusikko Pave Maijasen soolouran kuudes studioalbumi vuodelta 1990. Albumin isoimmaksi hitiksi nousi ”Ikävä”, joka ylsi korkeimmillaan Suomen singlelistojen 28. sijalle, mutta oli radioiden soitetuin kappale huhtikuussa 1990. Itse albumi kohosi korkeimmillaan Suomen musiikkilistojen neljännelle sijalle ja pysyi listalla yhteensä 17 viikon ajan. Albumi julkaistiin Parlophone-levymerkillä LP- ja CD-levyinä sekä C-kasettina. == Kappaleet == Kaikki kappaleet säveltänyt, sanoittanut/suomentanut ja sovittanut M. Paavonen, ellei toisin mainita. === A-puoli === # # # # # === B-puoli === # * # # # # == Kokoonpano == * Pave Maijanen – laulu, kitara, basso (1, 6-7, 10), sähköpiano (10), huuliharppu (5, 8), e-bow (2) * Masa Maijanen – bassokitara * Muta Manninen – kitara (2, 4, 7, 9), akustinen slide-kitara (9) * Jari Kettunen – rummut * Puke Kataja – kosketinsoittimet * Juha Kapiainen – kitara (1, 9) * Miikka Paatelainen – kitara (4, 8) * Seppo Kantonen – sähköpiano (7) * Salla Mertsalo – viulu (6) * Heikki Hämäläinen – viulu (2) * Jussi Pesonen – viulu (2) * Mikko Pesonen – viulu (2) * Seppo Rautasuo – viulu (2) * Olli Ahvenlahti – piano (3) * Reiska Laine – rummut (3) * Severi Pyysalo – vibrafoni (3) * Heikki Virtanen – kontrabasso (3) * Helsingin poliisisoittokunta – soittokunta (5; johtajana Arthur Fuhrmann) === Tuotanto === * Stefan Bremer – kansi * T. T. Oksala – äänitys ja miksaus * Pauli Saastamoinen – masterointi (Finnvox) * Mika Jussila – kaiverrus (Finnvox) * Pave Maijanen – tuottaja (Maijanen Sävel ja Rytmi Oy) == Lähteet == Luokka:Vuoden 1990 albumit Luokka:Pave Maijasen albumit Luokka:Pave Maijasen tuottamat albumit
Matkalla perille

__NOTOC__ Matkalla perille on Plutonium 74:n kolmas studioalbumi, joka julkaistiin 12. kesäkuuta 2020 levymerkillä Stupido Records. == Kappaleet == # # # # # # # # # # # # == Arvostelut == * Desibeli.net: * Kulttuuritoimitus: * Soundi: == Lähteet == Luokka:Vuoden 2020 albumit Luokka:Plutonium 74:n albumit